Carmen Andújar

Carmen Andújar Sotos (Buenos Aires, Argentina, 1891 - Valentzia, 1965) Argentinan jaiotako emakume valentziar abeslari sopranoa izan zen, Alemaniako Lied kantetan espezializatua; pedagogoa ere bihurtu zen. 

 Bizitza 
Buenos Airesen jaioa, baina gurasoak valentziarrak ziren. Piano eta kantu ikasketak egin zituen Valentziako Joaquin Rodrigo Goi Mailako Musika Kontserbatorioan,  eta Milanen zabaldu zituen ikasketak. 

 Abeslari ibilbidea 
Madrilen egin zuen debuta abeslari gisa. Kantu-errezitaldiak egin zituen, bereziki errepertorio barroko eta klasikokoak, eta irakaslea izan zen Valentziako Kontserbatorioan. 1929an Eduardo López-Chavarri Marco konpositore valentziarrarekin ezkondu zen, eta Iberiar penintsulan eta Ingalaterran hitzaldi-kontzertu ugari eman zituen. GALBIS LÓPEZ, Vicent. IX. A: Història de la música catalana, valenciana i balear. Barcelona: Edicions 62, 2003, p. 42. ISBN 84-297-5283-8 [Consulta: 15 desembre 2015] Bikoteak seme bat izan zuen, Eduardo López-Chavarri Andújar.

1950eko hamarkadan Teoría del solfeo (Solfeoaren teoria) argitaratu zuen. BBCrako grabazioak egin zituen. Nicolau Primitiu Valentziako Liburutegian López-Chávarri Andújar familia-artxiboa dago, Valentziako Generalitateak 1996an erositako Carmen Andújar funtsarekin.

 Erreferentziak 

 Kanpo estekak 

Kategoria:Buenosairestarrak
Kategoria:Valentzian hildakoak
Kategoria:Argentinako abeslariak
Kategoria:Emakume abeslariak
Kategoria:Sopranoak
Kategoria:Emakume pedagogoak